*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 24ης Απριλίου 1984

με την οποία εξουσιοδοτείται η Ομοσπονδιακή Δημοκρατία της Γερμανίας να θεσπίσει, κατά την εισαγωγή στο έδαφός της φυτών και φυτικών προϊόντων, φυτοϋγειονομικά μέτρα που έχουν θεσπισθεί για την εγχώρια παραγωγή ορισμένων οπωροφόρων που προορίζονται για φύτευση

(Το κείμενο στη γερμανική γλώσσα είναι το μόνο αυθεντικό)

(84/248/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από την οδηγία 81/7/ΕΟΚ (2), και ιδίως το άρθρο 18 παράγραφος 2,

Εκτιμώντας:

ότι το άρθρο 11 παράγραφος 1 της οδηγίας 77/93/ΕΟΚ προβλέπει ότι τα φυτά, φυτικά προϊόντα ή άλλα αντικείμενα, κατά την εισαγωγή τους στο έδαφος ενός κράτους μέλους, προερχόμενα από άλλο κράτος μέλος, δεν αποτελούν αντικείμενο απαγορεύσεων και περιορισμών σχετικά με τα προστατευτικά φυτοϋγειονομικά μέτρα, εκτός αν η εν λόγω οδηγία περιλαμβάνει αντίθετες διατάξεις·

ότι το άρθρο 18 παράγραφος 2 της προαναφερόμενης οδηγίας προβλέπει ότι τα κράτη μέλη μπορούν να εξουσιοδοτηθούν να θεσπίσουν, κατά την εισαγωγή στο έδαφός τους φυτών ή φυτικών προϊόντων, ειδικές φυτοϋγειονομικές διατάξεις, εφόσον, τα μέτρα αυτά προβλέπονται εξίσου για την εγχώρια παραγωγή·

ότι η Ομοσπονδιακή Δημοκρατία της Γερμανίας με τον «Verordnung zur Bekaempfung von Viruskrankheiten im Obstbau» της 26ης Ιουλίου 1978 (Bundesgesetzblatt, μέρος Ι, σ. 1120), όπως τροποποιήθηκε από τον «Verordnung» της 22ας Νοεμβρίου 1979 (Bundesgesetzblatt, μέρος Ι, σ. 1948), θέσπισε ειδικά φυτοϋγειονομικά μέτρα για την εμπορία ορισμένων οπωροφόρων που προορίζονται για φύτευση·

ότι τα μέτρα αυτά φαίνονται κατάλληλα για την καταπολέμηση ορισμένων επιβλαβών οργανισμών, των οποίων η παρουσία διαπιστώθηκε στην Ομοσπονδιακή Δημοκρατία της Γερμανίας, με την προοπτική να μειωθούν στο κατώτερο δυνατό επίπεδο και να προληφθεί η εξάπλωσή τους·

ότι τα μέτρα αυτά δεν θα είναι αποτελεσματικά αν η εφαρμογή του περιορισθεί στην εγχώρια παραγωγή·

ότι η Ομοσπονδιακή Δημοκρατία της Γερμανίας θα πρέπει, κατά συνέπεια, να εξουσιοδοτηθεί να εφαρμόσει επίσης τα μέτρα αυτά στα προϊόντα, προέλευσης άλλων κρατών μελών, τα οποία εισάγονται στο έδαφός της·

ότι η εξουσιοδότηση αυτή δεν θίγει τη δημιουργία ενός μελλοντικού κοινοτικού συστήματος πιστοποίησης για τα υλικά πολλαπλασιασμού των οπωροφόρων και, κατά συνέπεια, θα πρέπει να έχει περιορισμένη διάρκεια, με δυνατότητα παράτασης, στην περίπτωση που το κοινοτικό σύστημα πιστοποίησης δεν έχει καθορισθεί κατά τη λήξη της προθεσμίας της εξουσιοδότησης·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η Ομοσπονδιακή Δημοκρατία της Γερμανίας εξουσιοδοτείται να εφαρμόζει τις διατάξεις του «Verordnung zur Bekaempfung von Viruskrankheiten im Obstbau», από την 1η Οκτωβρίου 1984, σύμφωνα με το παράρτημα της εν λόγω απόφασης, και στα φυτά που εισάγονται στο έδαφός της προερχόμενα από άλλα κράτη μέλη.

2. Η τήρηση των διατάξεων που αναφέρονται στην παράγραφο 1 αποδεικνύεται, κατόπιν αιτήσεως των γερμανικών αρχών, με την προσκόμιση εκ μέρους του παραλήπτη, είτε ενός επισήμου εγγράφου που έχει εκδοθεί στο κράτος μέλος αποστολής, είτε ενός εγγράφου που χορηγείται από τον παραγωγό του υλικού και πιστοποιεί ότι το υλικό προέρχεται από υλικό απαλλαγμένο από τους επιβλαβείς οργανισμούς που αναφέρονται στο παράρτημα.

3. Κατά την εισαγωγή του υλικού στην Ομοσπονδιακή Δημοκρατία της Γερμανίας, δεν πραγματοποιείται κανένας ειδικός έλεγχος για τη συμμόρφωση στις διατάξεις που προβλέπονται στην παράγραφο 1.

Άρθρο 2

Η προθεσμία της εξουσιοδότησης που προβλέπεται στο άρθρο 1 λήγει στις 31 Δεκεμβρίου 1986.

Άρθρο 3

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 24 Απριλίου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ L 26 της 31. 1. 1977, σ. 20.

(2) ΕΕ αριθ. L 14 της 16. 1. 1981, σ. 23.

ΠΑΡΑΡΤΗΜΑ

Τα μέτρα που αναφέρονται στο άρθρο 1 αφορούν τα φυτά που αναγράφονται στη στήλη 1, εφαρμόζονται στους επιβλαβείς οργανισμούς που αναφέρονται στη στήλη 2, και τίθενται σε εφαρμογή τις ημερομηνίες που δίνονται στη στήλη 3

1.2.3 // // // // Στήλη 1

// Στήλη 2

// Στήλη 3 // Φυτά

// Επιβλαβής οργανισμός

// Ημερομηνία θέσης σε εφαρμογή // // // // // // // 1. Φυτά της Cydonia oblonga Mill., που προορίζονται για φύτευση, με εξαίρεση τους σπόρους προς σπορά και τα νεαρά φυτά // Ιός που προκαλεί τις χλωρωτικές κηλίδες της μηλιάς

Ιός που προκαλεί τη μολυσματική λιθίαση της αχλαδιάς

Ιός που προκαλεί κιτρίνισμα των νευρώσεων της αχλαδιάς // Αμέσως // 2. Φυτά της Malus pumila Mill., που προορίζονται για φύτευση, με εξαίρεση τους σπόρους προς σπορά και τα νεαρά φυτά // Ιός που προκαλεί την πλαστομανία της μηλιάς

Ιός που προκαλεί τη μωσαΐκωση της μηλιάς

Ιός που προκαλεί τραχύτητα των φύλλων της μηλιάς (rough skin virus)

Παράγων που επιφέρει την πάθηση του μαλακού ξύλου της μηλιάς // Αμέσως // 3. Φυτά της Prunus armeniaca L., Prunus cerasifera Ehrh., Prunus domestica L., Prunus persica (L.) Batsch, όταν πρόκειται για ρίζες εμβολιασμού που πολλαπλασιάζονται όπως τα φυτά που έχουν μεταμοσχευθεί στις ρίζες αυτές // Ιός που προκαλεί τις χλωρωτικές κηλίδες της μηλιάς

Ιός που προκαλεί τη μαρμάρωση κατά ζώνες της δαμασκηνιάς (ευρωπαϊκός)

Ιός που προκαλεί νανισμό της δαμασκηνιάς

Ιός που προκαλεί δαχτυλιωτή κηλίδωση της δαμασκηνιάς // Αμέσως // 4. Φυτά του Prunus avium L., Prunus cerasus L., Prunus mahaleb L., όταν πρόκειται για ρίζες εμβολιασμού που πολλαπλασιάζονται όπως τα φυτά και για φυτά που έχουν μεταμοσχευθεί στις ρίζες αυτές // Ιός που προκαλεί νανισμό της δαμασκηνιάς

Ιός που προκαλεί δαχτυλιωτή κηλίδωση της δαμασκηνιάς

Ιός που προκαλεί δαχτυλιωτή κηλίδωση των σμέουρων // Αμέσως // 5. Φυτά του Pyrus communis L., που προορίζονται για φύτευση, με εξαίρεση τους σπόρους προς σπορά και τα νεαρά φυτά // Ιός που προκαλεί τις χλωρωτικές κηλίδες της μηλιάς

Ιός που προκαλεί κιτρίνισμα των νευρώσεων της αχλαδιάς // Αμέσως // // //